b'\n_START_ARTICLE_\nCesarski pingvin\n_START_SECTION_\nTelesna zgradba\n_START_PARAGRAPH_\nSamci in samice so podobni po obsegu in vi\xc5\xa1ini in dose\xc5\xbeejo do 122 cm vi\xc5\xa1ine ter te\xc5\xbeo med 22 in 45 kg. Po zgornji strani je modro siv, spodaj bel, s \xc4\x8drnim podvratjem ter z ble\xc5\xa1\xc4\x8de\xc4\x8de se rumenima podu\xc5\xa1esnima lisama. Ima \xc4\x8drno glavo in zatilje, temno rjave o\xc4\x8di, dolg in \xc5\xa1iljast ter \xc4\x8drn kljun z rde\xc4\x8do spodnjo \xc4\x8deljustjo.\n_START_SECTION_\nNa\xc4\x8din \xc5\xbeivljenja\n_START_PARAGRAPH_\nSredi antarkti\xc4\x8dne zime se zbero v velika krdela in potujejo proti notranjosti. Take skupine lahko \xc5\xa1tejejo tudi do 30000 glav. In to brez hrane, saj morajo valiti jajca. Marca, ko se druge \xc5\xbeivali odpravijo proti severu, da bi se izognile antarkti\xc4\x8dni zimi, se cesarski pingvini selijo na jug. Pozimi Antarktiko obdajajo velikanske gmote morskega ledu, ki lebdi na oceanu najju\xc5\xbenej\xc5\xa1ega dela zemlje. Kljub ledenemu mrazu si cesarski pingvini prav ta kraj izberejo za parjenje in valjenje. _NEWLINE_Vse druge \xc5\xbeivali, celo drugi pingvini, odidejo, \xc5\xa1e preden se antarkti\xc4\x8dna zima prav za\xc4\x8dne. Vali\xc5\xa1\xc4\x8da si pingvini poi\xc5\xa1\xc4\x8dejo v zavetnih dolinah in ozkih globeli ledenih gora. _NEWLINE__NEWLINE_V koloniji si v \xc4\x8dasu parjenja vsak samec in samica najde svojega partnerja. Po dvorjenju in paritvi samica izle\xc5\xbee eno jajce in ga zaupa svojemu samcu. Gnezdenje v tem pustem, z ledom prekritem svetu ni te\xc5\xbeavno, saj cesarski pingvini ne spletajo gnezd. Samec polo\xc5\xbei pol kilograma te\xc5\xbeko jajce na nart. Prekrije ga z valilno gubo. To je ko\xc5\xbena guba, ki ni pora\xc5\xa1\xc4\x8dena s perjem._NEWLINE_Samec cesarskega pingvina varuje jajce oba meseca hladne antarkti\xc4\x8dne zime, od maja do junija. V zavetju o\xc4\x8detovega toplega telesa je jajce varno pred ostrim mrazom zunanjega sveta. _NEWLINE_Samica pa se medtem odpravi hranit v morje. Vrne se \xc4\x8dez pribli\xc5\xbeno dva meseca, tik preden se mladi\xc4\x8d izvali._NEWLINE_Perje, ma\xc5\xa1\xc4\x8doba in drugi na\xc4\x8dini prilagoditve navadno ohranijo odrasle pingvine pri \xc5\xbeivljenju, saj v tem \xc4\x8dasu ne zau\xc5\xbeijejo niti gri\xc5\xbeljaja._NEWLINE_\xc2\xbbKo \xc4\x8dlovek gleda pingvine, se zdi vse tako preprosto,\xc2\xab\xc2\xa0pravi Gerald Kooyman, biolog, ki je opravil \xc5\xbee prek 30 raziskovalnih izletov na Antarktiko. \xc2\xbbKo jih nekaj \xc4\x8dasa opazujemo, kar pozabimo, kako neverjetni so, vsaj dokler se vreme ne spremeni in veter zare\xc5\xbee do kosti.\xc2\xab_NEWLINE_Ob izredno nizkih temperaturah in bi\xc4\x8danju vetra cesarski pingvini vzdr\xc5\xbeujejo prijetno toploto, tako da se stisnejo v gru\xc4\x8de. Gru\xc4\x8do oblikuje ve\xc4\x8d sto ali celo tiso\xc4\x8d samcev, ki se stisnejo skupaj in se nato neprestano premikajo, tako da po\xc4\x8dasi kro\xc5\xbeijo od mrzlega obrobja do tople sredine, kjer ni vetra. _NEWLINE_Neki znanstvenik je vso zimo opazoval te osupljive ptice. Pravi, da je prav presenetljivo videti 10.000 pingvinov v eni sami tihi gru\xc4\x8di. Temperatura v njenem sredi\xc5\xa1\xc4\x8du lahko dose\xc5\xbee celo 25 \xc2\xb0C. Ko se skupina lo\xc4\x8di, lahko opazovalci, \xc4\x8de stojijo dovolj blizu gru\xc4\x8de, \xc4\x8dutijo, vohajo in celo vidijo vro\xc4\x8dino, ki je kakor zid pare. Pingvini stojijo skupaj izredno tesno. Tako je tisti, ki pride iz sredine, zaradi pritiska ostalih ptic nekaj trenutkov kvadraste oblike._NEWLINE_Samice se povrnejo k svojim zakonskim drugom \xc5\xa1ele tedaj, ko se je mladi\xc4\x8dek \xc5\xbee polegel. V gol\xc5\xa1i prineso 3 do 4 kg hrane. Vso to zalogo prevzame mladi\xc4\x8dek in jo spravi v svojo ko\xc5\xbeno gubo; izstradan samec pa se vrne k morju. Tisti, ki jim uspe priti do morja, se v treh do \xc5\xa1tirih tednih s hrano vrnejo na vali\xc5\xa1\xc4\x8de in tako razbremenijo samice. Ko je mladi\xc4\x8d star \xc5\xa1est tednov, prvi\xc4\x8d zleze iz materine vre\xc4\x8de in gre v otro\xc5\xa1ki vrtec skupno z drugimi mladi\xc4\x8di. Vso to mno\xc5\xbeico mladi\xc4\x8dev obdaja kot zid strnjena vrsta starih pingvinov. \xc5\xa0ele po 5 do 6 mesecih se mladi\xc4\x8di osamosvojijo in odpotujejo k morju.\n_START_SECTION_\nNaravni sovra\xc5\xbeniki\n_START_PARAGRAPH_\nOdrasla \xc5\xbeival  nima naravnih sovra\xc5\xbenikov. Le mladi\xc4\x8dki so v nevarnosti, da jih napade roparski galeb. Druge vrste pingvinov pa nimajo take sre\xc4\x8de: pogosto so plen morskih leopardov in ork, mladi\xc4\x8dki pa imajo \xc5\xa1e ve\xc4\x8d plenilcev. Ogro\xc5\xbea jih tudi onesna\xc5\xbeevanje in podnebne spremembe.'